钦定古今图书集成/明伦汇编/氏族典/第319卷 > 《廖用贤尚友录》 > 丁惟宁
## 钦定古今图书集成/明伦汇编/氏族典/第319卷 > 《廖用贤尚友录》 > 丁惟宁

按《诸城县志》：“惟宁字少滨，嘉靖乙丑进士，授清苑令，
调长治。行取侍御史，侍经筵，巡山海关。按真定，有白
莲狱，株连千馀人，悉为宽释。巨珰讽为立坊，严拒之。
寻升河南佥事，治巩宿堤，民赖其利。晋参江藩，转郧
襄兵备副使。会抚臣讲学取阃署为书院，兵士忿，围
台门而哄，惟宁驰谕立解。抚臣愧恨嫁祸，惟宁遂振衣归。